 बसोसनाक गल्त ऐ जे देश च किश इस्सै चाल्ली दा होआ करदा ऐ।  भाएं ओह गोआंडी देशें कन्नै सरबंधे दे बारे च गल्त होऐ जा फ्ही देश दिएं अंदरूनी समस्याएं कन्नै निब्बड़ने दी अक्सर नोहाड़ी घोशना वरिश्ठ नौकरशाहें पासेआ कीती जंदी ऐ।  एसिआं घोशनां होर बी मतिआं आपत्तिजनक उस बेल्लै हुदिआं न जिस बेल्लै ओह प्रधानमंत्री, मुक्खमंत्री जां फ्ही होरने सत्ताधारी राजनेताएं दे खलाफ जंदिआं न।  प्रधानमंत्री पासेआ रेही-रेही ऐ मानवाधिकार दे हनन दे मामलें गी बर्दाश्त नेईं कीते जाने दी गल्ल गलाई जा करदी ऐ एहदे कन्नै गै प्रधानमंत्री इस गल्ला दा आश्वासन बी देआ करदे न जे काले कनूनें गी टहाने सने सैन्य बलें दी गिनतरी च कटौती कीते जाने दी मंग उप्पर बी तौले गै धेआन दित्ता जाग।  एएफएसपीए गी टहाने ते रिआसती दे नागरिक खेत्तरें च मौजूद फौज दी भारी गिनतरी च कटौती कीते जाने दी मंग तरकरीब सारी रिआसती दे लोकें पनासेआ कीती जा करदी ऐ।  रिआसती दे मुक्खमंत्री उमर अब्दुल्ला उमर अब्दुल्ला जेएएफएसपीए गी टहाया जाग ते उंदे मताबक प्रधानमंत्री नै लोकसभा चुनाएं परैंत इस मुद्दे उप्पर चर्चा करने दा आश्वासन बी दित्ता ऐ।  इत्थे तक्कर दे हामिद अंसारी जेहड़े इस बेल्ले देश दे राश्ट्रपति न दी अगुआई आहले कार्यकारी गुट नै बी एएफएसपीए गी खत्म करने ते बगीचें सने नागरिक खेत्तरें च फौज दी गिनतरी च कटौती कीते जाने दी सफारश कीती ऐ।  हुन सोआल एह पैदा हुंदा ऐ जे इस मामले च सेना प्रमुक्ख जां फ्ही नौकर शाह अपनी लत्त कैस्सी फसा करदे न ते ते अपने सख्त बवहार गी सेई ठहराने लेई रिआसती च घुसपैठ दी बढ़ौतरी ते तालिबान दी मौजूदगी दा त्राह् पा करदे न।  उच्चे औहद्धें उप्पर बैठे दे अधिकारिएं पासेआ समें-समें उप्पर ऐसे त्राह् पाए जंदे रेह न जिंदी बजाह कन्नै ववादत रिआसती च मानवाधिकारें गी लेई ऐ प्रधानमंत्री पासेआ कीते जाने आहले "सिफर बर्दाश्त" दे वादें दी सच्चाई उप्पर शक पैदा हुंदा ऐ। 